Document ID: 32005R0893

KOMMISSIONENS FORORDNING (EF) Nr. 893/2005
af 14. juni 2005
om ændring af forordning (EF) nr. 1520/2000 for så vidt angår visse beløb fastsat i forordningens artikel 14
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, første afsnit, og
ud fra følgende betragtninger:
(1)
Erfaringerne siden de nye medlemsstaters tiltrædelse den 1. maj 2004 viser, at en større del af eksportrestitutionerne udbetales fra den reserve, der er omhandlet i artikel 14, stk. 1, første afsnit, i Kommissionens forordning (EF) nr. 1520/2000 af 13. juli 2000 om fastsættelse af fælles gennemførselsbestemmelser for eksportrestitutionsordningen og af kriterier for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I (2).
(2)
For at sikre, at der er tilstrækkelige ressourcer til rådighed, bør reserven for hvert regnskabsår som omhandlet i artikel 14, stk. 1, i forordning (EF) nr. 1520/2000 forhøjes. Desuden bør den i forordningens artikel 14, stk. 3, fastsatte tærskel for, hvornår Kommissionen kan suspendere anvendelsen af reserven, forhøjes.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I -
UDSTEDT FØLGENDE FORORDNING:
Artikel 1
I artikel 14 i forordning (EF) nr. 1520/2000 foretages følgende ændringer:
a)
I stk. 1, første afsnit, ændres »35 mio. EUR« til »40 mio. EUR«.
b)
I stk. 3, andet afsnit, ændres »25 mio. EUR« til »30 mio. EUR«.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. juni 2005.

Labels: 3
17
15
6